31994R2612
L 279/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2612/94 НА КОМИСИЯТА
от 27 октомври 1994 година
за откриване на количествени квоти за внос на текстилни продукти от категории 127 В и 145 от Китайската народна република и за изменение на приложения IV и V към Регламент (ЕО) № 517/94 на Съвета относно общите правила за внос на текстилни продукти от някои трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 517/94 на Съвета от 7 март 1994 г. относно общите правила за внос на текстилни продукти от някои трети страни, които не са обхванати от двустранни споразумения, протоколи или други договорености или от други специфични правила на Общността за вноса (1), последно изменен с Регламент (ЕО) № 1756/94 (2) и по-специално член 3, параграфи 3 и 5 от него във връзка с член 25, параграф 4 от него,
като има предвид, че член 3, параграф 3 от Регламент (ЕО) № 517/94 предвижда текстилните продукти, посочени в приложение V, с произход от изброените страни, да могат да се внасят само, ако е установено годишно количествено ограничение съгласно подходящата процедура, предвидена в член 25;
като има предвид, че до Комисията бе отправено искане от две държави-членки за въвеждане на квоти за внос, обхващащи продуктите от категории 127 В и 145 от Китайската народна република, за да се отговори на някои пазарни потребности; като има предвид, че комитетът, създаден по член 25, след проведени дискусии сметна за уместно, с оглед по-специално на състоянието на промишлеността на Общността, да определи на 5 и 7 тона годишните количествени ограничения, на които ще бъде подложен вноса в Общността на продукти съответно от категории 127 Б и 145, с произход от Китайската народна република, от датата на влизане в сила на настоящия регламент; като има предвид, че следователно е необходимо да се изменят приложения IV и V към Регламент (ЕО) № 517/94 и да се предвиди, в интерес на правната сигурност, квотата да се управлява съгласно процедурата, установена в член 17 от посочения регламент;
като има предвид, че тези мерки са в съответствие със становището на комитета, създаден от Регламент (ЕО) № 517/94,
ПРИЕ НАСТОЯЩИЯ РЕГЛАМЕНТ:
Член 1
Вносът в Общността на текстилни продукти от категории 127 В и 145 от Китайската народна република се подлага на годишни количествени ограничения съответно от 5 и 7 тона, които ще се управляват съгласно процедурата, предвидена в член 17 от Регламент (ЕО) № 517/94.
Член 2
Приложения IV и V към Регламент (ЕО) № 517/94 на Съвета се изменят, както е показано в приложението към настоящия регламент.
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 октомври 1994 година.